**ELŐTERJESZTÉS**

**A Gazdasági és Városstratégiai Bizottság 2019. június 11-i ülésére**

**Javaslat személygépkocsi tárolóra vonatkozóan fennálló bérleti jogviszony meghosszabbítására**

Tájékoztatom a Tisztelt Bizottságot arról, hogy Magyar Vilmos, az önkormányzati tulajdonú 11-es Huszár u. 126. szám alatti 5. számú személygépkocsi bérlője azzal a kéréssel fordult önkormányzatunkhoz, hogy a helyiségre vonatkozóan fennálló bérleti jogviszonyát hosszabbítsuk meg.

A Helyiségrendelet 5. § (2) bekezdése alapján a helyiségbérleti jog a bérlő kérelmére – ha a helyiségre a korábbi tevékenység saját jogon való folytatása miatt van szüksége – meghosszabbítható. A rendelet 5. § (4) bekezdése alapján a (2) bekezdésben meghatározott esetben a helyiségbérleti jogot, amennyiben a döntés mérlegelésen alapul a bizottság javaslatára a polgármester hosszabbítja meg.

A SZOVA Zrt., mint a helyiség kezelője az aktuális bérleti díj összegét bruttó 6600,- Ft/hónap összegben állapította meg.

Kérem a Tisztelt Bizottságot, hogy az előterjesztést megtárgyalni, és a határozati javaslatot elfogadni szíveskedjen.

Szombathely, 2019. június 6.

**/: Dr. Puskás Tivadar :/**

**Határozati javaslat**

**…./2019. (VI. 11.) GVB. számú határozat**

A Gazdasági és Városstratégiai Bizottság - a helyiségbérlet szabályairól szóló 17/2006. (V. 25.) önkormányzati rendelet 5. § (4) bekezdése alapján – a Szombathely, 11-es Huszár u. 126. szám alatti, 5. számú személygépkocsi-tárolóra vonatkozóan fennálló bérleti jogviszonyt az alábbi feltételekkel meghosszabbítja:

* a bérleti díj bruttó 6600,- Ft /hónap, azaz Hatezer- hatszáz Ft/hónap,
* a bérleti díj késedelmes teljesítése esetén a bérlő a Ptk. rendelkezései szerint megállapított késedelmi kamatot köteles megfizetni,
* a helyiséget a bérlő – az abban folytatni kívánt tevékenység gyakorlásához szükséges módon – a saját költségén kialakíthatja, felszerelheti és berendezheti,
* a bérlő a helyiség használatát másnak nem engedheti át,
* a bérlő a bérlet megszűnésekor a helyiséget köteles tisztán, kiürítve, átadáskori állapotban és felszereltséggel visszaadni, és ráfordításainak, illetve azok időarányos részérnek megtérítésére nem tarthat igényt.

A Gazdasági és Városstratégia Bizottság javasolja a polgármesternek, hogy a bérleti szerződést a fent megjelölt feltételekkel hosszabbítsa meg.

**Felelős:** Dr. Puskás Tivadar, polgármester

Lendvai Ferenc, a Gazdasági és Városstratégiai Bizottság elnöke

(végrehajtásért: Dr. Németh Gábor, a SZOVA Zrt. vezérigazgatója

Lakézi Gábor, a Városüzemeltetési Osztály vezetője)

**Határidő:** azonnal